Ľubica Voľanská

Mgr. Ľubica Voľanská PhD., rod. Herzánováhttps://www.databazeknih.cz/zivotopis/lubica-volanska-108037 (* 14. júl 1976) je slovenská etnologička a antropologička. Pôsobí ako vedecká pracovníčka na Ústave etnológie a sociálnej antropológie SAV od roku 2005.

 Štúdium 
Vyštudovala etnológiu a históriu, ktoré absolvovala na Univerzite Komenského v Bratislave, a ďalšie štúdiá na Univerzitách v Regensburgu a Viedni. Titul Mgr. získala v roku 1999, titul PhD. obhájila v roku 2005.https://folklor.sk/autor/luba-herzanova/

 Život 
Zameriava sa na oblasti starnutia, staroby, (auto)biografického výskumu, rodiny, príbuzenstva a nehmotného kultúrneho dedičstva. Jej odborný záujem spočíva v prepojení „veľkej“ histórie s individuálnymi životmi v kontexte sociálnych štruktúr. Prejavuje aktívny záujem o tvorbu výskumných projektov a podieľa sa na rozvoji metodických nástrojov a projektového manažmentu, pričom spolupracuje s ľuďmi z rôznych prostredí. V rámci funkcie hlavnej redaktorky časopisu Slovenský národopis poukazuje na dôležitosť prezentácie odborných poznatkov v akejkoľvek téme zrozumiteľným spôsobom. Prispieva k posilňovaniu výskumu v oblasti etnológie a sociálnej antropológie na Ústave.https://www.sav.sk/?lang=sk&doc=user-org-user&user_no=3363

V roku 2019 sa stala členkou Hodnotiaceho orgánu Medzivládneho výboru Dohovoru na ochranu nehmotného kultúrneho dedičstva UNESCO.https://www.ludovakultura.sk/lv-predsednicka-hodnotiaceho-organu-mv-unesco/

Taktiež sa stala súčasťou medzinárodného interdisciplinárneho tímu v projekte Erasmus+ DESIRE: Dizajn pre všetkých. Tvorba bývania pre každý vek.

 Významné ocenenia 
 Cena pre mladého vedeckého pracovníka krajín V4 (v odboroch história, etnológia, archeológia) – 21. apríla 2008 v Budapešti.
 Cena NSS pri SAV za rok 2008 v kategórii Vedecko-organizačná činnosť za organizovanie konferencie a prípravu zborníka Neroľnícka rodina na Slovensku.https://www.databazeknih.cz/zivotopis/lubica-volanska-108037

 Personálna bibliografia 
Medzi jej najvýznamnejšie publikácie patria:

 Ageing And Environment Through The Lens Of Anthropology (spolu s Soňou G. Lutherovou, Helenou Tužinskou, DESIRE, 2023)https://www.researchgate.net/publication/376380424_AGEING_AND_ENVIRONMENT_THROUGH_THE_LENS_OF_ANTHROPOLOGY
 V hlave tridsať, v krížoch sto (Veda, Ústav etnológie SAV, 2017)https://www.martinus.sk/893115-v-hlave-tridsat-v-krizoch-sto/kniha
 Avion (spolu s Katarínou Haberlandovou, Ústav etnológie a sociálnej antropológie SAV, 2021)https://www.sav.sk/?lang=sk&doc=activity-monography-response-page&institute_no=40&monography_id=156
 Nové prístupy v etnológii a sociálnej antropológii na Slovensku (spolu s Adamom Wiesnerom, VEDA, vydavateľstvo SAV, 2019)https://www.sav.sk/?lang=sk&doc=activity-monography-response-page&institute_no=40&monography_id=81&monography_chapter_id=77&section=chapter_details
 In_akosti slovenské. Z rozprávaní cudzincov (spolu s Helenou Tužinskou a spol., Centrum pre výskum etnicity a kultúry, 2016) https://www.databazeknih.cz/knihy/in-akosti-slovenske-z-rozpravani-cudzincov-367950

 Referencie 

Kategória:Slovenskí etnológovia
Kategória:Slovenskí antropológovia
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave